Държавен вестник, бр. 93, 2010 г., стр. 17

БРОЙ  93	
Д Ъ Р Ж А В Е Н  В Е С Т Н И К 	
СТР.  17  
1. В ал. 3 думите „Изпълнителната агенция 
по Програма ФАР на Европейския съюз или“ 
се заличават. 
2. Създават се ал. 4 – 8:
„(4) Бенефициентът има право да задържи 
гаранцията за участие, когато кандидатът в 
процедурата:
1. оттегли заявлението си след изтичането 
на срока за получаване на заявления или от­
тегли офертата си след изтичането на срока за 
получаване на офертите;
2. е определен за изпълнител, но не изпълни 
задължението си да сключи договор.
(5) В случаите по ал. 4, когато кандидатът 
е представил банкова гаранция, бенефициентът 
има право да пристъпи към упражняване на 
правата по нея.
(6) Бенефициентът освобождава гаранциите 
за участие на:
1. отстранените кандидати в срок 10 работни 
дни след изпращане на решението на бенефи­
циента за определяне на кандидатите, които ще 
участват в договарянето по чл. 52, съответно 
за определяне на изпълнител;
2. класираните на първо и второ място канди­
дати – след сключване на договора за изпълнение, 
а на останалите класирани кандидати – в срок 
10 работни дни след изпращане на решението 
на бенефициента за определяне на изпълнител.
(7) При прекратяване на процедурата гаран­
циите на всички кандидати се освобождават в 
срок 10 работни дни след издаване на решението 
за прекратяване.
(8) Бенефициентът освобождава гаранциите 
по ал. 1, без да дължи лихви на кандидата за 
периода, през който средствата законно са 
престояли при него.“
§ 28. В чл. 39 се създава ал. 3:
„(3) Условията и сроковете за задържане или 
освобождаване на гаранцията за изпълнение се 
уреждат в договора за изпълнение.“
§ 29. В чл. 40, ал. 1 и 2 думите „Изпълнител­
ната агенция по Програма ФАР на Европейския 
съюз или“ се заличават. 
§ 30. Член 41 се отменя.
§ 31. В чл. 42 след думата „офертите“ се 
добавя „за процедурите по чл. 7, т. 1“.
§ 32. В чл. 43 се правят следните изменения: 
1. Алинея 1 се изменя така:
„(1) Комисията, сформирана от бенефици­
ента за разглеждане, оценка и класиране на 
офертите, започва работа след получаване на 
представените оферти.“
2. Алинея 3 се изменя така:
„(3) Комисията отваря пликовете по реда на 
постъпването им, проверява съответствието на 
офертите със списъка по чл. 35, ал. 2, т. 12 и 
обявява предложената цена от всеки кандидат. “
3. В ал. 5 думите „отварянето на пликовете“ се 
заменят с „извършване на действията по ал. 3“. 
§ 33. В чл. 44, ал. 2 думите „организационно-
правния“ се заменят с правно-организационния“. 
§ 34. Член 46 се изменя така:
„Чл. 46. (1) В срок 5 работни дни, след като 
получи протокола по чл. 45, ал. 1, бенефици­
ентът с решение или заповед определя за из­
пълнител класирания на първо място кандидат. 
(2) Протоколът от работата на комисията и 
решението или заповедта по ал. 1 подлежи на 
контрол от Изпълнителната агенция по Финан­
совия механизъм на Европейското икономиче­
ско пространство, съответно от Управляващия 
орган на Оперативната програма, предоставящи 
финансовата помощ. 
(3) Бенефициентът изпраща решението на 
всички кандидати в 3-дневен срок от издаването 
му или от одобрението му от Управляващия 
орган (когато е предвидено такова), като на 
първия класиран кандидат едновременно се 
изпраща и покана за сключване на договор.
(4) Управляващият орган се произнася по 
решението на бенефициента в 10-дневен срок 
в случаите, когато е предвидено одобряване 
на решението.
(5) След изпълнението на действията по ал. 3 
при писмено искане от кандидат бенефициентът 
е длъжен в 3-дневен срок от получаването да 
му осигури достъп до протокола или да пре­
достави копие от него.“
§ 35. В чл. 49, ал. 3, т. 2 думите „декларация 
по чл. 31, ал. 4, т. 1“ се заменят с „декларации 
по чл. 31, ал. 4, т. 1 и ал. 8“.
§ 36. В чл. 50 думата „назначена“ се заменя 
със „сформирана“. 
§ 37. В чл. 53 думата „вземане“ се заменя 
с „датата на издаване“.
§ 38. В чл. 54 ал. 3 се изменя така:
„(3) Направените предложения и постигнати­
те договорености с всеки кандидат се отразяват 
в отделен протокол по типов образец, който 
се подписва от членовете на комисията и от 
участника.“
§ 39. В чл. 57, ал. 1 се правят следните 
изменения и допълнения:
1. Точка 4 се изменя така:
„4. откритият избор е прекратен по чл. 27, 
ал. 1, т. 1 и първоначално обявените условия 
не са съществено променени;“.
2. Създава се т. 7:
„7. стоките – предмет на доставка, се про­
извеждат с цел изследване, експериментиране, 
научна или развойна дейност и са в ограничено 
количество, което не позволява формиране на 
пазарна цена или възстановяване на разходите 
за тази дейност.“
§ 40. В чл. 65, ал. 1 думите „Изпълнителните 
агенции по Програма ФАР на Европейския 
съюз или“ се заличават. 
§ 41. Създават се чл. 65а – 65в:
„Чл. 65а. (1) Всяко заинтересувано лице 
може да подаде възражение до Управляващия/
Договарящия орган: